Διεύθυνση Αντιμετώπισης Οργανωμένου Εγκλήματος (Ελλάδα)

Η **Διεύθυνση Αντιμετώπισης Οργανωμένου Εγκλήματος** (**ΔΑΟΕ**), γνωστή και στον τύπο ως «**''Ελληνικό FBI**»* ,   είναι ειδική υπηρεσία της [[Ελληνική Αστυνομία|Ελληνικής Αστυνομίας]], επιφορτισμένη με την εξάρθρωση [[Οργανωμένο έγκλημα|οργανωμένων εγκληματικών ομάδων]], τη δίωξη ναρκωτικών και οικονομικών εγκλημάτων. 
Ιδρύθηκε την 1 Σεπτεμβρίου 2024 σύμφωνα με το [[Προεδρικό διάταγμα]] *29/2024*, με την έναρξη λειτουργίας της στις 21 Οκτωβρίου του ίδιου έτους. Υπάγεται απευθείας στην Ελληνική Αστυνομία, ενώ η δραστηριότητά της εποπτεύεται από [[Εισαγγελέας (Ελλάδα)|Εισαγγελικό Λειτουργό]] του Ανώτατου Δικαστικού Συμβουλίου. Η ΔΑΟΕ συνεργάζεται και με άλλους αρμόδιους εγχώριους, αλλά και διεθνείς οργανισμούς. Διοικητής της υπηρεσίας είναι ο [[Υποστράτηγος (Αστυνομίας)|υποστράτηγος]] Φώτης Ντουίτσης. Η υπηρεσία έχει έδρες στην [[Περιφέρεια Αττικής|Αττική]], την [[Θεσσαλονίκη]] και την [[Περιφέρεια Κρήτης|Κρήτη]], με την έδρα της Αττικής να βρίσκεται στις εγκαταστάσεις της [[Γενική Αστυνομική Διεύθυνση Αττικής|ΓΑΔΑ]].

Η λειτουργία της υπηρεσίας ξεκίνησε μετά από απόφαση του [[Υπουργείο Προστασίας του Πολίτη|Υπουργού Προστασίας του Πολίτη]] και του [[Ελληνική Αστυνομία#Αρχηγοί της ΕΛΑΣ|Αρχηγού της Ελληνικής Αστυνομίας]] στις 17 Οκτωβρίου του 2024.

Σύμφωνα με δηλώσεις του [[Υπουργός Προστασίας του Πολίτη|ΥΠΠΠ]], [[Μιχάλης Χρυσοχοΐδης|Μιχάλη Χρυσοχοΐδη]], την ίδια ημέρα, η διαμόρφωση της ΔΑΟΕ «βασίστηκε στην εμπειρία αντίστοιχων υπηρεσιών άλλων χωρών και τις συστάσεις του [[Οργανισμός Ηνωμένων Εθνών|ΟΗΕ]] και της [[Ευρωπαϊκή Ένωση|ΕΕ]]».

== Αποστολή ==
Στις κύριες αποστολές της υπηρεσίας συγκαταλέγονται η εξάρθρωση εγχώριων, αλλά και διασυνοριακών [[Εγκληματική οργάνωση|εγκληματικών οργανώσεων]], η [[Ξέπλυμα μαύρου χρήματος|καταπολέμηση της νομιμοποίησης εσόδων από εγκληματικές δραστηριότητες]] και η συνεργασία με εγχώριες, όπως και ξένες αντίστοιχες υπηρεσίες.

== Συνεργασία ==
Σε εθνικό επίπεδο η ΔΑΟΕ συνεργάζεται μεταξύ άλλων με την [[Ανεξάρτητη Αρχή Δημοσίων Εσόδων]] (ΑΑΔΕ), το [[Σώμα Δίωξης Οικονομικού Εγκλήματος]] (ΣΔΟΕ), την [[Εθνική Αρχή Διαφάνειας]] (ΕΑΔ), την [[Αρχή Καταπολέμησης της Νομιμοποίησης Εσόδων από Εγκληματικές Δραστηριότητες]] (ΑΚΝΕΕΔ), το [[Λιμενικό Σώμα − Ελληνική Ακτοφυλακή]] (ΛΣ- ΕΛΑΚΤ) και τις ελληνικές δικαστικές αρχές.

Σε ευρωπαϊκό επίπεδο η υπηρεσία συνεργάζεται με αντίστοιχους οργανισμούς και αρχές της [[Ευρωπαϊκή Ένωση|ΕΕ]], όπως η [[Ευρωπόλ]], η [[Eurojust]], η [[Ευρωπαϊκή Υπηρεσία Καταπολέμησης της Απάτης]] (OLAF) και το SELEC (). Ενώ, σε διεθνές επίπεδο η ίδια συνεργάζεται με την [[Ιντερπόλ]], το [[FBI]] και τις [[:en:NCA|NCA]] () και [[:en:HMRC|HMRC]] () του [[Ηνωμένο Βασίλειο|Ηνωμένου Βασιλείου]] μεταξύ άλλων.

== Δομή ==

=== Οργανωτικό σχήμα ===

==== Κύριο σχήμα ====
Το κύριο οργανωτικό σχήμα της υπηρεσίας αποτελούν η *Διεύθυνση Αντιμετώπισης Οργανωμένου Εγκλήματος (Δ.Α.Ο.Ε.)*, η *Υποδιεύθυνση Αντιμετώπισης Οργανωμένου Εγκλήματος Βορείου Ελλάδος* (Υ.Α.Ο.Ε.Β.Ε.) και το *Τμήμα Αντιμετώπισης Οργανωμένου Εγκλήματος Κρήτης* (Τ.Α.Ο.Ε.Κ.), με τα τελευταία δύο σώματα να υπάγονται διοικητικά στην πρώτη.

==== Διεύθυνση Αντιμετώπισης Οργανωμένου Εγκλήματος (Δ.Α.Ο.Ε.) ====
Η ΔΑΟΕ εδρεύει στην Αττική και η αρμοδιότητα της εκτείνεται σε ολόκληρη την . Η πρώην [[Ελληνική Αστυνομία#Υπηρεσίες|Διεύθυνση Οικονομικής Αστυνομίας]], η οποία καταργήθηκε, ενσωματώνεται στη νέα *Υποδιεύθυνση Δίωξης Οικονομικών Εγκλημάτων (Υ.Δ.Ο.Ε.)*. Η ΔΑΟΕ αποτελείται από επτά Υποδιευθύνσεις, καθεμία εκ των οποίων διαρθρώνεται περαιτέρω σε αντίστοιχα Τμήματα και Γραφεία:

# *Δίωξης Ναρκωτικών*
## Τμήμα Γενικών Υποθέσεων και Διεθνών Συνεργασιών
## Τμήμα Κοκαΐνης
## Τμήμα Ηρωίνης
## Τμήμα Κάνναβης και Συνθετικών Ναρκωτικών
## Τμήμα Δίωξης Ναρκωτικών Αερολιμένα Αθηνών
# *Δίωξης Εγκλημάτων κατά της Ζωής και της Ιδιοκτησίας*
## Τμήμα Εγκλημάτων κατά της Ζωής και της Προσωπικής Ελευθερίας
## Τμήμα Εγκλημάτων κατά της Ιδιοκτησίας
## Τμήμα Δίωξης Εκβιαστών
# *Καταπολέμησης Διακίνησης και Εμπορίας Ανθρώπων και Αγαθών*
## Τμήμα Καταπολέμησης Διακίνησης και Εμπορίας Ανθρώπων
## Τμήμα Δίωξης Παράνομης Διακίνησης και Εμπορίας Αντικειμένων
## Τμήμα Προστασίας Πολιτιστικής Κληρονομιάς και Αρχαιοτήτων
# *Δίωξης Οικονομικών Εγκλημάτων (Υ.Δ.Ο.Ε)*
## Τμήμα Προστασίας Δημόσιας Περιουσίας και Ευρωπαϊκών Πόρων
## Τμήμα Προστασίας Ατομικής Περιουσίας
## Τμήμα Προστασίας Οικονομίας
## Τμήμα Κοινωνικής Ασφάλισης
## Τμήμα Φορολογικών Υποθέσεων
# *Αντιμετώπισης Οργανωμένης Αθλητικής Βίας*
## Τμήμα Πληροφοριών
## Τμήμα Ειδικών Ερευνών
## Τμήμα Προστασίας Αθλητικών Αποστολών
# *Πληροφοριών και Ειδικών Δράσεων*
## Τμήμα Διαχείρισης Πληροφοριών και Στρατηγικής Οργανωμένου Εγκλήματος (3 Γραφεία)
## Τμήμα Τεχνικών Εφαρμογών
## Τμήμα Προστασίας Μαρτύρων
## Τμήμα Ειδικών Ανακριτικών Πράξεων
## Τμήμα Επιχειρησιακών Ομάδων
# *Διοικητικής Υποστήριξης*
## Τμήμα Ανθρώπινου Δυναμικού
## Τμήμα Οικονομοτεχνικής Υποστήριξης και Διεκπεραίωσης Αλληλογραφίας (4 Γραφεία)

Σε κάθε μία από τις παραπάνω Υποδιευθύνσεις, με εξαίρεση τη Διοικητικής Υποστήριξης, λειτουργεί Γραφείο Γραμματείας.

==== Υποδιεύθυνση Αντιμετώπισης Οργανωμένου Εγκλήματος Βορείου Ελλάδος (Υ.Α.Ο.Ε.Β.Ε) ====
Η ΥΑΟΕΒΕ εδρεύει στη Θεσσαλονίκη και είναι αρμόδια για την περιοχή του [[Βόρεια Ελλάδα|Τομέα Βορείου Ελλάδος]]. Αποτελείται από επτά Τμήματα με ταυτόσημες αρμοδιότητες και ονομασίες αυτών της ΔΑΟΕ:

# *Δίωξης Ναρκωτικών* (4 Γραφεία)
# *Δίωξης Εγκλημάτων κατά της Ζωής και της Ιδιοκτησίας*
# *Καταπολέμησης Διακίνησης και Εμπορίας Ανθρώπων και Αγαθών*
# *Δίωξης Οικονομικών Εγκλημάτων -* (Τ.Δ.Ο.Ε.)
# *Αντιμετώπισης Οργανωμένης Αθλητικής Βίας*
# *Πληροφοριών και Ειδικών Δράσεων* (3 Γραφεία)
# *Διοικητικής Υποστήριξης* (4 Γραφεία)

Σε κάθε ένα από τα Τμήματα της Υ.Α.Ο.Ε.Β.Ε., με εξαίρεση το Τμήμα Διοικητικής Υποστήριξης, λειτουργεί Γραφείο Γραμματείας.

==== Τμήμα Αντιμετώπισης Οργανωμένου Εγκλήματος Κρήτης (Τ.Α.Ο.Ε.Κ.) ====
Το ΤΑΟΕΚ είναι αρμόδιο για την περιοχή της [[Γενική Περιφερειακή Αστυνομική Διεύθυνση Κρήτης|Γενικής Περιφερειακής Αστυνομικής Διεύθυνσης Κρήτης]]. Εδρεύει στη Δημοτική Ενότητα [[Νέα Αλικαρνασσός Ηρακλείου|Νέας Αλικαρνασσού]] και υπάγεται διοικητικά στη ΔΑΟΕ, με ταυτόσημη αποστολή. Όπως αναφέρεται στο  29/2024, «[...] *συνεργάζεται με τα Τμήματα Αστυνομικών Επιχειρήσεων (Τ.Α.Ε.) των Διευθύνσεων Αστυνομίας Νομών της Γενικής Περιφερειακής Αστυνομικής Διεύθυνσης Κρήτης και με άλλες καθ’ ύλην και κατά τόπον αρμόδιες κεντρικές και περιφερειακές υπηρεσίες της Ελληνικής Αστυνομίας*».
Η διοικητική του διάρθρωση περιορίζεται σε ένα Γραφείο Γραμματείας για τη γραμματειακή του εξυπηρέτηση.

=== Διοίκηση ===
Η ΔΑΟΕ διοικείται από ανώτερο αξιωματικό της Ελληνικής Αστυνομίας με βαθμό υποστρατήγου και επικουρείται από υποδιοικητή. Τα πρόσωπα που έχουν τεθεί επικεφαλής από την ίδρυσή της είναι τα εξής:



== Δραστηριότητα ==
Από την έναρξη λειτουργίας της, η ΔΑΟΕ έχει εμπλακεί σε επιχειρήσεις που αφορούν όλο το φάσμα του οργανωμένου εγκλήματος, τόσο σε εγχώριο όσο και σε διασυνοριακό επίπεδο. Παρακάτω αναφέρονται κάποιες από αυτές που έλαβαν ειδησεογραφική κάλυψη.

=== Επιχείρηση κατά διακίνησης ναρκωτικών ===
Στις 27 Μαΐου 2025 εξαρθρώθηκε μεγάλο μέρος κυκλώματος ναρκωτικών που εισήγαγε ποσότητες στην Ελλάδα από χώρα της [[Λατινική Αμερική|Λατινικής Αμερικής]]. Έγιναν τέσσερις συλλήψεις, ενώ ο φερόμενος αρχηγός δεν είχε συλληφθεί .

=== Επιχειρήσεις εξάρθρωσης εγκληματικών οργανώσεων ===
Στα τέλη Μαΐου του ίδιου χρόνου η υπηρεσία προέβη σε οκτώ συλλήψεις, σε επιχείρηση εξάρθρωσης εγκληματικής οργάνωσης που διέπραττε [[Κλοπή|κλοπές]] και διαρρήξεις στην [[Νομαρχία Ανατολικής Αττικής|Ανατολική Αττική]].

Την ίδια περίοδο, η *Υποδιεύθυνση* *Δίωξης Οικονομικών Εγκλημάτων* εντόπισε εγκληματική οργάνωση που εμπλέκεται σε υπόθεση απάτης μέσω εικονικών συνταγογραφήσεων φαρμακευτικών προϊόντων, σε βάρος του [[Εθνικός Οργανισμός Παροχής Υπηρεσιών Υγείας|ΕΟΠΥΥ]]. Η ζημιά εκτιμάται σε πάνω από 1.2 εκατ. ευρώ. Συνελήφθησαν επτά άτομα: τρεις γιατροί, δύο φαρμακοποιοί και δύο φαρμακοϋπάλληλοι.

=== Επιχείρηση κατά διακίνησης όπλων ===
Στις 2 Ιουνίου 2025, η *Υποδιεύθυνση Καταπολέμησης Διακίνησης και Εμπορίας Ανθρώπων και Αγαθών* πραγματοποίησε συντονισμένη επιχείρηση εφόδου στα [[Μέγαρα|Μέγαρα Αττικής]], σε συνεργασία με τις Υποδιευθύνσεις *Πληροφοριών και Ειδικών Δράσεων*, *Δίωξης Ναρκωτικών*, *Δίωξης Οικονομικών Εγκλημάτων'', όπως και μία Υποδιεύθυνση της Ασφάλειας Αττικής και την ΥΑΤ. Η έρευνα διεξήχθη σε εννέα κτίρια, όπου κατασχέθηκαν όπλα, πυρομαχικά, χρήματα και άλλα αντικείμενα. Συνελήφθη ένα άτομο, ενώ ακόμη ένας κατηγορείται.

### Επιχείρηση Metkup
, βρισκόταν σε εξέλιξη αστυνομική επιχείρηση με την κωδική ονομασία «Metkup», την οποία διενεργούσε η ΥΑΟΕΒΕ σε περιοχές της Κεντρικής Μακεδονίας, Θεσσαλονίκης, Ανατολικής Μακεδονίας και Θράκης. Η επιχείρηση πραγματοποιούταν στο πλαίσιο συνεργασίας με τις γερμανικές διωκτικές αρχές, για την εξάρθρωση εγκληματικής οργάνωσης που φέρεται να ενέχεται σε υποθέσεις κακουργηματικών απατών. Στο πλαίσιο αυτό, συνελήφθησαν στη Ροδόπη δύο άτομα δυνάμει ευρωπαϊκών ενταλμάτων σύλληψης· η έρευνα αφορούσε συνολικά 25 υπόπτους.

### Έρευνα Σκανδάλου ΟΠΕΚΕΠΕ
Στις αρχές Ιουλίου 2025 η υπηρεσία πραγματοποίησε έφοδο στα γραφεία του ΟΠΕΚΕΠΕ και κατάσχεσε το ψηφιακό αρχείο Αριθμών Φορολογικού Μητρώου (ΑΦΜ) ατόμων που αιτούνταν επιχορήγησης από τον οργανισμό έπειτα από το σκάνδαλο του ΟΠΕΚΕΠΕ, και συγκεκριμένα αρχεία της περιόδου 2019 έως 2024. Το κατασχεμένο αρχειακό υλικό τότε θα ελεγχόταν από την ΔΑΟΕ, ώστε να πραγματοποιηθεί  από τον εποπτεύοντα εισαγγελέα σε όσους είχαν καταθέσει ψευδείς δηλώσεις για να λάβουν επιδότηση από τον οργανισμό. Ο Υπουργός Προστασίας του Πολίτη σε συνέντευξη τύπου ανέφερε πως «ελέγχθηκαν 6.354 ΑΦΜ και από αυτούς οι 1.036 αποδείχθηκε ότι έλαβαν παράνομα επιδοτήσεις συνολικού ύψους 22,6 εκατ. ευρώ».

### Υπόθεση Βορίζια και αναδιάρθρωση Τμήματος Κρήτης
Τον Νοέμβριο του 2025, στο χωριό Βορίζια της Κρήτης μετά από σφοδρή ανταλλαγή πυροβολισμών μεταξύ δύο οικογενειών   με απολογισμό δύο νεκρούς εκατέρωθεν και τουλάχιστον έξι τραυματίες. Λόγω της έκρυθμης κατάστασης και του φόβου αναβίωσης  βεντέτας ανάμεσα στις δύο εμπλεκόμενες συγγενικές ομάδες, στο χωριό εστάλη κλιμάκιο με επικεφαλείς  τον Διευθυντή της ΔΑΟΕ Φώτη Ντουίτση και τον αρχηγό της ΕΚΑΜ Δημήτρη Μάλλιο για την διεξαγωγή επιχειρήσεων εκκαθάρισης και εντοπισμού των δραστών. Ο Υπουργός Προστασίας του Πολίτη λίγες ημέρες αργότερα και αφότου οι δράστες είχαν βρεθεί, ανακοίνωσε σχέδιο για την αντιμετώπιση παρόμοιων καταστάσεων στην Κρήτη. Κάποια από τα νέα μέτρα, τα οποία είναι σχετικά ως προς την ΔΑΟΕ είναι η ενίσχυση της υπηρεσίας στο νησί, με την αναβάθμιση του ΤΑΟΕΚ σε Υποδιεύθυνση με όμοια διάρθρωση με την Υποδ/νση Βορείου Ελλάδος (ΥΑΟΕΒΕ) και η ενδυνάμωσή του με επιπλέον 122 αστυνομικούς. Εκτός αυτού ανακοινώθηκε η ίδρυση Τμήματος Εγκληματικών Δραστηριοτήτων που θα υπάγεται σε αυτό με αποστολή την διαχείρηση σύνθετων υποθέσεων οργανωμένης εγκληματικότητας. Θα έχει στελεχωθεί μέχρι τον Μάρτιο του 2026, από 100 νέους αστυνομικούς και θα απαρτίζεται από 6 Τμήματα.

## Δείτε επίσης

* Ελληνική Αστυνομία
* ΑΑΔΕ
* ΣΔΟΕ
* ΕΑΔ
* Europol
* Interpol

## Παραπομπές

Κατηγορία:Ελληνική Αστυνομία